alexandrainst/scandi-wiki huggingface dataset:
Anton Ferdinand

Anton Ferdinand (født 18. februar 1985 i Peckham, London) er en engelsk fotballspiller som for tiden er klubbløs. Anton spiller midtstopper, og er bror til Rio Ferdinand og fetter til Les Ferdinand.

Referanser

Eksterne lenker 
 

Engelske fotballspillere
Fotballspillere for West Ham United FC
Fotballspillere for Sunderland AFC
Fotballspillere for Queens Park Rangers FC
Fotballspillere for Bursaspor KD
Fotballspillere for Antalyaspor
Fotballspillere for Reading FC
Personer fra London
Gabriela Szabó

For den ungarske padleren, se Gabriella Szabó

Gabriela Szabó (født 14. november 1975) er en tidligere rumensk friidrettsutøver (mellom- og langdistanse). Szabó ble gullmedaljør på 5000 meter i OL 2000 i Sydney. Hun har også vunnet tre VM-gull (5000 meter i 1997 og 1999, samt 1500 meter i 2001). Szabó er også regjerende europarekordholder på 3000 meter. I 1999 ble Szabó jackpotvinner i IAAF Golden League. I 2005 meddelte Szabó at hun sluttet å konkurrere på elitenivå. Mellom 2014 og 2015 var hun Romanias minister for idrett og ungdom. I 2017 ble hun utnevnt til generaldirektør for CSM București for et år.

Referanser

Eksterne lenker 
 

Rumenske mellomdistanseløpere
Rumenske langdistanseløpere
Olympiske mestere for Romania
Olympiske sølvmedaljevinnere for Romania
Olympiske bronsemedaljevinnere for Romania
Verdensmestere i friidrett
Medaljevinnere under Sommer-OL 1996
Deltakere for Romania under Sommer-OL 1996
Friidrettsutøvere under Sommer-OL 1996
Deltakere for Romania under VM i friidrett 1997
Medaljevinnere under Sommer-OL 2000
Deltakere for Romania under Sommer-OL 2000
Friidrettsutøvere under Sommer-OL 2000
Deltakere for Romania under VM i friidrett innendørs 1995
Deltakere for Romania under VM i friidrett innendørs 1999
Deltakere for Romania under EM i friidrett 1998
EM-sølvmedaljevinnere i friidrett for Romania
Deltakere under EM i friidrett innendørs 1998
Deltakere for Romania under EM i friidrett 2002
Deltakere for Romania under VM i friidrett innendørs 1997
Venezuelansk bolívar

Bolívar er valutaen i Venezuela.  Den er oppkalt etter frigjøringshelten Simón Bolívar, og ble i sin opprinnelige form innført i 1879.

Bolívaren var tidligere kjent for å holde seg stabilt i verdi, men opplevde fra 1983 vedvarende høy inflasjon. Inflasjonen gikk ned til et lavere nivå på 2000-tallet, men lå fortsatt stabilt på tosifrede nivåer. Som et resultat av at flere tiår med høy inflasjon hadde utradert mesteparten av valutaens verdi, ble den opprinnelige bolívaren i 2008 erstattet med bolívar fuerte (VEF), med en vekslingskurs på 1:1000 i forhold til den «gamle» bolívar. 

Etter at inflasjonen fra 2013 og utover igjen økte kraftig, og utviklet seg til hyperinflasjon i 2017, ble bolívar fuerte erstattet med bolívar soberano i 2018, med en veksklingskurs på 1:100 000 i forhold til VEF. 

Etter vedvarende hyperinflasjon ble i 2021 en ny digital valuta innført, bolívar digital, med en vekslingskurs på 1:100 000 000 000 000 mot bolívar soberano. I motsetning til ved de tidligere valutabyttene har imidlertid ikke bolívar digital erstattet bolívar soberano; begge valutaer er fortsatt i sirkulasjon, til tross for at store deler av økonomien i praksis har blitt dollarisert som følge av hyperinflasjonen.

Mynter 
Gyldige fra og med 01.01.2008:

Sedler 
Sedler gyldige fra og med 01.01.2008:

Se også
 Bolívar (valuta)

Eksterne lenker 
 Conversor de Moneda tradicional a Bolívar Fuerte y Dólar
 Informacion General del Bolivar Fuerte
 Página del Banco Central de Venezuela
 Página Oficial sobre la Reconversión Manetaria BCV
 Decreto con Rango, Valor y Fuerza de Ley de Reconversión Monetaria (versión PDF)
  Críticas a la Reconversión: propuesta de la Asamblea Nacional
  Críticas a la Reconversión: respuesta del Banco Central de Venezuela
   Críticas a la Reconversión: redondeo, billetes per cápita y efectos psicológicos
  Críticas a la Reconversión: efectos psicológicos

Venezuelas økonomi
Søramerikansk valuta
Rens Blom

Rens Blom (født 1. mars 1977 i Munstergeleen) er en nederlandsk friidrettsutøver som konkurrerer i stavsprang. Han har den nederlandske rekorden på 5,81. Blom vant overraskende gullmedaljen i VM 2005 i Helsingfors med et sprang på 5,80m. Han har dessuten tatt bronse i både Innendørs-VM i 2003 og Innendørs-EM i 2006.

Referanser

Eksterne lenker 
 

Nederlandske stavhoppere
Verdensmestere i friidrett for Nederland
Personer fra Sittard-Geleen
Deltakere for Nederland under Sommer-OL 2000
Friidrettsutøvere under Sommer-OL 2000
Deltakere for Nederland under Sommer-OL 2004
Friidrettsutøvere under Sommer-OL 2004
Deltakere for Nederland under VM i friidrett 2001
Deltakere for Nederland under VM i friidrett 2003
Deltakere for Nederland under VM i friidrett 2005
Guillermo Ochoa

Francisco Guillermo Ochoa Magaña (født 13. juli 1985) er en meksikansk fotballspiller som spiller for Club América.

Han har tidligere spilt for AC Ajaccio, Club América og Standard Liège.

Karriere 
Ochoa debuterte for Club América som 18-åring, under den nederlandske treneren Leo Beenhakker, da América spilte mot CF Monterrey i vennskapsturneringen Clausurai i 2004. Han viste fort sitt potensial og sine ferdigheter, og han tok opp kampen med daværende veterankeeper Adolfo Rios. Da sesongen 2004 startet, var det mange som spådde at Ochoa ville ta over keeperhanskene på permanent basis, da Rios hadde lagt opp. Spådommene slo feil, og den nye treneren Oscar Ruggeri tok med seg nye målvakter, blant annet den argentinske stjernekeeperen Sebastian Saja og veteranen Ricardo Martinez. Martinez' og Sajas ankomst ble et stadig voksende problem for Ochoa, som kort tid etter ble henvist til benken.

Ruggeris tid i klubben var preget av kontroversielle og mer eller mindre upopulære avgjørelser, og etter kun seks kamper i førersetet fikk han sparken. En ny trener tok over, og Guillermo Ochoa var nå for første gang fast i et lag i medvind under den nye treneren Mario Carrillo. Siden trenerskiftet har Ocho startet hver eneste kamp for América, med unntak av når han har vært skadet eller vært på landslagsoppdrag. Med Carrillo som trener vant Ochoa sin første medalje med América, da seriegullet ble tatt hjem. Ochoa har fått mye av æren for Américas utrolige seiersrekke på 28 kamper, som strakk seg over to sesonger. Guillermo Ochoa er nå frontfiguren på Nord-Amerikas versjon av EAs suksesspill FIFA 08.

Landslaget 
Han ble tatt ut i s tropp til FIFA Confederations Cup 2017 i Russland.

Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

Referanser

Eksterne lenker 
 

Meksikanske fotballspillere
Spillere i Fotball-VM 2006
Spillere i Fotball-VM 2010
Spillere i Fotball-VM 2014
Spillere i Fotball-VM 2018
Spillere i Fotball-VM 2022
Deltakere for Mexico under Sommer-OL 2020
Fotballspillere under Sommer-OL 2020
Spillere i FIFA Confederations Cup 2017
Spillere i Copa América 2007
Fotballspillere for Club América
Fotballspillere for AC Ajaccio
Fotballspillere for Málaga CF
Fotballspillere for Granada CF
Fotballspillere for Standard Liège
Personer fra Guadalajara
Fødsler i 1985
Medaljevinnere under Sommer-OL 2020
Olympiske medaljevinnere i fotball
Tristania (band)

Tristania er et gotisk metal-band fra Stavanger, etablert i slutten av 1996 av Morten Veland, Einar Moen og Kenneth Olsson.

Diskografi 
 Tristania (EP) (1997)
 Widow's Weeds (1998)
 Midwintertears/Angina (1999)
 Beyond the Veil (1999)
 World of Glass (2001)
 Ashes (2005)
 Illumination (2007)
Rubicon (2010)
Darkest White (2013)

Medlemmer 
Nåværende
 Kjetil Nordhus – Mannlig vokal
 Mariangela Demurtas – Kvinnelig vokal
 Anders Høyvik Hidle – Gitarist, death growl
 Ole Vistnes – Bassist, vokal
 Einar Moen – Synth
 Tarald Lie Jr. – Trommeslager
 Gyri S. Losnegaard – Gitarist

 Tidligere
 Svein Terje Solvang – Gitarist, death growl
 Vibeke Stene – Kvinnelig vokal
 Morten Veland – Mannlig vokal, gitarist
 Kjetil Ingebrethsen – Death growl
 Kenneth Olsson – Trommeslager
 Østen Bergøy – Mannlig vokal
 Rune Østerhus – Bassist

Gjestemedlemmer
 Ronny Thorsen – Vokalist i World of Glass
 Jan Kenneth Barkved – Gjestevokal på 'Beyond The Veil'og 'World of Glass'
 Pete Johanssen – fiolin på 'Widow's Weeds', 'Beyond the Veil' og 'World of Glass'
 Tarald Lie – session trommeslager live 2006 – 
 Frank Roald Hagen – session bassist live 2005-2006

Eksterne lenker 
 
 
 Tristania på MySpace

Norske gothic metal-band
Band etablert i 1997
1997 i Norge
Reinhard Bendix

Reinhard Bendix (født 25. februar 1916 i Berlin, død 28.  februar 1991 i Berkeley) var en tysk-amerikansk sosiolog og statsviter.

Bendix utvandret i 1938 til USA og fikk sin utdannelse der. Han tok doktorgraden ved Universitetet i Chicago, der han også startet sin universitetskarriere. Etter å ha vært ved Universitetet i Chicago fra 1943 til 1946 var Bendix et år ved University of Colorado. Deretter flyttet han i 1947 til University of California, Berkeley der han resten av sin karriere. Først var Bendix tilknyttet universitetets sosiologiske institutt, men i 1972 flyttet han til institutt for statsvitenskap. Bendix hadde gjesteforskeropphold og tilknytninger også til utenlandske institusjoner, blant annet Columbia University, University of Oxford, Det frie universitet Berlin, Universitetet i Konstanz, Det hebraiske universitetet i Jerusalem og Universitetet i Heidelberg.

Reinhard Bendix regnes som en viktig bidragsyter til historisk sosiologi og sammenlignende politikk, men bidro også innenfor politisk teori. Han spilte også en sentral rolle som den som introduserte Max Webers tenkning i USA, da særskilt gjennom boken Max Weber: An Intellectual Portrait (1960). Andre sentrale arbeider er Work and Authority in Industry (1956), Nationbuilding and Citizenship  (1964), Kings or People (1978), Force, Fate and Freedom (1984), From Berlin to Berkeley (1986) og Embattled Reason (1988–1989). 

Bendix var medlem av American Academy for the Advancement of Science og ble utnevnt til æresdoktor ved Universitetet i Leeds, Universitetet i Mannheim og Universitetet i Göttingen. I 1986 holdt Bendix Stein Rokkan-forelesningen ved Universitetet i Bergen.

Referanser

Eksterne lenker 
 Biografi fra University of California, Berkeley

Tyske sosiologer
Tyske statsvitere
Personer fra Berlin
Vitenskapelig ansatte ved UC Berkeley
Fødsler i 1916
Dødsfall i 1991
Torhild Johnsen

Torhild Johnsen (født 14. august 1934) er en norsk politiker fra Kristelig Folkeparti. 

Hun var varaordfører i Halden fra 1997 til 2001, og ordfører fra 2001 til 2003 da Carsten Dybevig kom inn på Stortinget som vararepresentant for Ingjerd Schou.

I perioden 1985 til 1989 var hun vararepresentant til Stortinget, og møtte i alt 47 dager.  Hun har også vært fylkesleder og sentralstyremedlem i KrF Kvinner.

Referanser

Eksterne lenker 
 

Ordførere i Halden
KrF-ordførere i Østfold
Vararepresentanter til Stortinget
Personer fra Halden kommune
Fernanda Ribeiro

Maria Fernanda Moreira Ribeiro (født 23. juli 1969) er en tidligere portugisisk friidrettsutøver (langdistanseløper). Ribeiro konkurrerte både på 5 000 og 10 000 meter. På 10 000 m vant hun gull både i OL 1996 i Atlanta og VM 1995 i Göteborg. I OL 2000 endte Ribeiro på tredjeplass.

Referanser

Eksterne lenker 
 

Personer fra distriktet Porto
Portugisiske langdistanseløpere
Olympiske mestere for Portugal
Olympiske mestere i friidrett
Olympiske bronsemedaljevinnere for Portugal
Olympiske bronsemedaljevinnere i friidrett
Verdensmestere i friidrett for Portugal
Verdensmestere i terrengløp
Europamestere i friidrett for Portugal
Deltakere for Portugal under Sommer-OL 1988
Friidrettsutøvere under Sommer-OL 1988
Deltakere for Portugal under Sommer-OL 1992
Friidrettsutøvere under Sommer-OL 1992
Deltakere for Portugal under EM i friidrett innendørs 1994
Deltakere for Portugal under EM i friidrett 1994
Deltakere for Portugal under VM i friidrett 1995
Deltakere for Portugal under EM i friidrett innendørs 1996
Medaljevinnere under Sommer-OL 1996
Deltakere for Portugal under Sommer-OL 1996
Friidrettsutøvere under Sommer-OL 1996
Deltakere for Portugal under VM i friidrett innendørs 1997
Deltakere for Portugal under VM i friidrett 1997
Deltakere for Portugal under EM i friidrett innendørs 1998
Deltakere for Portugal under EM i friidrett 1998
Medaljevinnere under Sommer-OL 2000
Deltakere for Portugal under Sommer-OL 2000
Friidrettsutøvere under Sommer-OL 2000
Deltakere for Portugal under Sommer-OL 2004
Friidrettsutøvere under Sommer-OL 2004
Salah Hissou

Salah Hissou (arabisk: صلاح حيسو, født 16. januar 1972) er tidligere marokkansk friidrettsutøver (mellom- og langdistanse). Hissous største meritt er VM-gullet på 5000 meter under VM 1999 i Sevilla.

Han innehadde også verdensrekorden på 10 000 meter mellom 1996 og 1997 med tiden 26.38,08. På denne distansen lyktes Hissou i å ta to mesterskapsmedaljer bronse under både VM 1997 i Aten og under OL 1996 i Atlanta.

Referanser

Eksterne lenker 
 

Marokkanske langdistanseløpere
Medaljevinnere under Sommer-OL 1996
Deltakere for Marokko under Sommer-OL 1996
Friidrettsutøvere under Sommer-OL 1996
Verdensmestere i friidrett
Personer fra regionen Beni Mellal-Khenifra
Marokkanske maratonløpere
Deltakere under VM i friidrett 1997
Fødsler i 1972
Avard Moncur

Avard Moncur (født 2. november 1979) er en friidrettsutøver fra Bahamas (sprinter). Moncur ble verdensmester på 400 m under VM 2001 han har også bronse fra Samveldelekene. Moncur har også inngått på det framgangsrike bahamanske stafettlaget på 4 x 400 m med sølv fra 2005 og 2001 samt bronse fra 2003.

Referanser

Eksterne lenker 
 

Personer fra Nassau
Bahamanske sprintere
Olympiske sølvmedaljevinnere for Bahamas
Olympiske sølvmedaljevinnere i friidrett
Olympiske bronsemedaljevinnere for Bahamas
Olympiske bronsemedaljevinnere i friidrett
Verdensmestere i friidrett
Bronsemedaljevinnere for Bahamas under samveldelekene
Gullmedaljevinnere for Bahamas under de panamerikanske leker
Bronsemedaljevinnere for Bahamas under de sentralamerikanske og karibiske leker
Gullmedaljevinnere i friidrett under de panamerikanske leker
Medaljevinnere under Sommer-OL 2000
Deltakere for Bahamas under Sommer-OL 2000
Friidrettsutøvere under Sommer-OL 2000
Medaljevinnere under Sommer-OL 2008
Deltakere for Bahamas under Sommer-OL 2008
Friidrettsutøvere under Sommer-OL 2008
Valerie Adams

Valerie Kasanita Adams (tidligere gift Vili; født 6. oktober 1984 i Rotorua) er en newzealandsk friidrettsutøver (kulestøt). Hun har vunnet både VM- og OL-gull i kulestøt.

Bakgrunn 
Adams ble født i Rotorua på New Zealand, med en mor fra Tonga og britisk far. Hun var gift med diskoskasteren Bertrand Vili fra Ny-Caledonia, men de skilte seg i 2010.

Karriere 

Adams vant Junior-VM i 2002 og samme år ble hun nummer to i samveldelekene i kulestøt. Under VM i Paris 2003 endte hun på femteplass, og i sin OL-debut i 2004 ble hun nummer 8. Sin første medalje under et verdensmesterskap kom i Helsingfors 2005 da hun ble nummer tre. I 2006 vant hun Samveldelekene, og samme år nådde Adams for første gang 20 meter i kule.

Hun vant gull i VM 2007 i Osaka etter å ha satt personlig rekord med 20,54 i den siste omgangen av konkurransen. Året etter vant hun OL-gull i Beijing, nok en gang etter å satt personlig rekord – 20,56. 

I VM 2009 ble det ingen personlig rekord med resultatet 20,44, men vant likevel sin tredje internasjonale seier på rad; rekorden ble imidlertid flyttet til 21,07 under verdensfinalen i Thessaloniki. 2010-sesongen var ikke like sterk; hun ble nummer to i Diamond League sammenlagt etter seks andreplasser bak Nadezjda Ostaptsjuk, og tok bare én seier, i stevnet i New York City hvor Ostaptsjuk ikke deltok. Hun ble også nummer to bak Ostaptsjuk i innendørs-VM.

Hun tok sølv under Sommer-OL 2016.

Valerie Adams tok bronsemedalje for landet sitt i kulestøt under Sommer-OL 2020 i Tokyo.

Utmerkelser 

Adams ble i 2008 utnevnt til offiser av New Zealands fortjenstorden. I 2016 ble hun forfremmet til Dame Companion av samme orden. Hun ble dermed opphøyet i ridderstanden og fikk rett til å føre tiltaleformen dame foran sitt navn.

Referanser

Eksterne lenker 
 

Fødsler i 1984
Personer fra Bay of Plenty Region
Newzealandske kulestøtere
Olympiske mestere for New Zealand
Olympiske sølvmedaljevinnere for New Zealand
Olympiske bronsemedaljevinnere for New Zealand
Verdensmestere i friidrett for New Zealand
Verdensmestere i friidrett innendørs for New Zealand
Diamond League-vinnere
Deltakere for New Zealand under Sommer-OL 2004
Friidrettsutøvere under Sommer-OL 2004
Medaljevinnere under Sommer-OL 2008
Deltakere for New Zealand under Sommer-OL 2008
Friidrettsutøvere under Sommer-OL 2008
Medaljevinnere under Sommer-OL 2012
Deltakere for New Zealand under Sommer-OL 2012
Friidrettsutøvere under Sommer-OL 2012
Medaljevinnere under Sommer-OL 2016
Deltakere for New Zealand under Sommer-OL 2016
Friidrettsutøvere under Sommer-OL 2016
Deltakere for New Zealand under Samveldelekene 2018
Friidrettsutøvere under Samveldelekene 2018
Medaljevinnere under Sommer-OL 2020
Deltakere for New Zealand under Sommer-OL 2020
Friidrettsutøvere under Sommer-OL 2020
New Zealands fortjenstorden
Deltakere for New Zealand under VM i friidrett innendørs 2008
Deltakere for New Zealand under VM i friidrett innendørs 2010
Deltakere for New Zealand under VM i friidrett innendørs 2012
Deltakere for New Zealand under VM i friidrett innendørs 2014
Astrid Kumbernuss

Astrid Kumbernuss (født 5. februar 1970) er en tidligere tysk friidrettsutøver (kulestøt).
Kumbernuss var en av de største stjernene i kulestøt på 1990-tallet. Kumbernuss vant tre VM-gull på rad (1995, 1997 og 1999). Dessuten vant hun OL-gull 1996 i Atlanta. i 1997 ble hun kåret til årets friidrettsutøver. I 2005 valgte hun og avslutte sin karriere.

Referanser

Eksterne lenker 
 

Tyske kulestøtere
Olympiske mestere for Tyskland
Medaljevinnere under Sommer-OL 1996
Deltakere for Tyskland under Sommer-OL 1996
Friidrettsutøvere under Sommer-OL 1996
Medaljevinnere under Sommer-OL 2000
Deltakere for Tyskland under Sommer-OL 2000
Friidrettsutøvere under Sommer-OL 2000
Deltakere for Tyskland under Sommer-OL 2004
Friidrettsutøvere under Sommer-OL 2004
Europamestere i friidrett
Verdensmestere i friidrett
Personer fra Landkreis Nordwestmecklenburg
Deltakere under VM i friidrett 1997
Fødsler i 1970
Deltakere for Tyskland under VM i friidrett innendørs 1997
Franka Dietzsch

Franka Dietzsch (født 22. januar 1968 i Wolgast, Mecklenburg-Vorpommern) er en tysk friidrettsutøver (diskos). Hun begynte sin karriere i det tidligere DDR på slutten av 1980-tallet og ble nummer to under det første ungdomsmesterskapet i 1986. På tross av at Dietzsch var lovende junior drøyde det frem til at hun lykkes som senior. Hun er tredobbel verdensmester i diskos med seiere i både 1999, 2005 og 2007. Den personlige rekorden fra 1999 lyder på 69,51.

Referanser

Eksterne lenker 
 

Personer fra Wolgast
Tyske diskoskastere
Verdensmestere i friidrett for Tyskland
Europamestere i friidrett for Tyskland
EM-sølvmedaljevinnere i friidrett for Tyskland
Deltakere for Tyskland under Sommer-OL 1992
Friidrettsutøvere under Sommer-OL 1992
Deltakere for Tyskland under Sommer-OL 2000
Friidrettsutøvere under Sommer-OL 2000
Deltakere for Tyskland under Sommer-OL 2004
Friidrettsutøvere under Sommer-OL 2004
Deltakere for Tyskland under VM i friidrett 1999
Deltakere for Tyskland under VM i friidrett 2005
Deltakere for Tyskland under VM i friidrett 2007
Deltakere for Tyskland under EM i friidrett 1994
Deltakere for Tyskland under EM i friidrett 1998
Deltakere for Tyskland under EM i friidrett 2006
Svetlana Masterkova

Svetlana Aleksandrovna Masterkova (russisk Светлана Александровна Мастеркова, født 17. januar 1968 i Atsjinsk) er en russisk tidligere friidrettsutøver (mellomdistanse) som dominerte mellomdistansen på 1990-tallet. Masterkova vant to olympiske gull under OL 1996. Flere skader forstyrret hennes karriere hvilket gjorde at hun ikke konkurrerte særlig mye i mesterskapene. Masterkova har verdensrekorden på 1 000 m, og hun hadde verdensrekorden på en engelsk mil i over 22 år fram til 2019.

Referanser

Eksterne lenker 
 

Russiske mellomdistanseløpere
Olympiske mestere for Russland
Medaljevinnere under Sommer-OL 1996
Deltakere for Russland under Sommer-OL 1996
Friidrettsutøvere under Sommer-OL 1996
Deltakere for Russland under Sommer-OL 2000
Friidrettsutøvere under Sommer-OL 2000
Personer fra Krasnojarsk kraj
Fødsler i 1968
Verdensrekordsettere i friidrett
Deltakere for Russland under EM i friidrett 1998
William Danielsen

William Danielsen (født 9. desember 1915, død 21. august 1989) var en norsk fotballspiller. Han scoret 180 mål på 370 kamper for Viking i perioden 1931–1952.

Han var bare 15 år gammel da han debuterte for Viking i 1931. I 1933 var han med på å spille Viking fram til sin første cupfinale. Han var også med da Viking spilte sin andre cupfinale i 1947. I begge tilfellene ble det tap. 

Han debuterte for det norske  i 1933. Han spilte totalt 6 A-landskamper og scoret 1 landslagsmål fram til 1937. Han spilte også 17 kamper for Rogalands kretslag. Sammen med Reidar Kvammen er det rekord.

Han var trener for Vikings A-lag i 1955 og 1958–1959. Som spiller hadde Danielsen vært med på å tape to cupfinaler. Som trener og lagleder opplevde han endelig å vinne en tittel da Viking ble cupmester i 1959, etter å ha slått Sandefjord 2-1 i finalen. Han var også formann for Viking 1958-1962. I 1970 ble han utnevnt til æresmedlem i Viking.

Kilder 
 Arild I. Olsson og Ole J. Askeland: Drømmen om de mørkeblå, 1999 (ISBN 82-990832-6-5)
 Kaare Lindboe (red): Rogaland Fotballkrets 75 år, 1986 (ISBN 82-991390-0-7)
 Stavanger Aftenblad : Omtale 8. desember 1970

Eksterne lenker 
 Kampfakta på viking-fk.no 
 Landslagsstatistikk på fotball.no

Norske fotballspillere
Norske landslagsspillere i fotball for herrer
Norske fotballtrenere
Fotballspillere for Viking FK
Fotballtrenere for Viking FK
Fødsler i 1915
Dødsfall i 1989
Rostadskipet

Rostadskipet, som ble funnet i 1751, er sannsynligvis det første vikingskipsfunnet i Norge som er dokumentert. Folkene på Skjeberg prestegård kom over restene av et stort skip, trolig på størrelse med Tuneskipet, som hadde klinkbygget skrog i eik. Knokler av mennesker og dyr i tillegg til noe gravgods ble funnet ombord.

Dette er den første av tre skipsgraver fra vikingtiden på Rolvsøy i Viken. De andre to er Tuneskipet og Valleskipet.

Historien om skipsfunnet i 1751 ble skrevet ned av Søren Thestrup i en liten beretning fra 1755 om Werenskiold-Huitfeldts gravkapell fra 1753 ved Skjeberg kirke. Thestrup var opptatt av fortidsvitenskap. Han har skrevet ned en slags arkeologisk avhandling om begravelsesskikker i eldre tider som fremdeles var folkeminne.

Han nevner at et stort skip uten dekk, bygd av eikeplanker og sammenføyd med «jernbolter» var funnet i Rolvsøy i 1751.

Beliggenheten ble først nærmere angitt av antikvar Klüwer som i 1823 fortalte om en stor «skipshøyde» på Rostad hvor det 80-90 år tidligere var funnet et fartøy «hvor Rester af Bredderne, samt Dragspigerne endnu fandtes». Funnopplysningene om utgravningen er mangelfulle, men arbeidet må ha vært omfattende og tidkrevende. Det tiltrakk seg stor oppmerksomhet, inkludert Thestrup som beskuet skipet. Skipet var trolig blottlagt i full lengde så Thestrup kunne gjøre sine observasjoner som så ble dokumentert for ettertiden.

Allerede på det tidspunktet hadde folk sluttet seg til at det var en grav fra vikingtiden. Det er bare Thestrups beretning om skipsfunnet og utgravningen som fortalte om begivenhetene i 1751. Det fantes rikt gravutstyr om bord på skipet, også gjenstander av edelt metall som er beskrevet som «penger». Men det er ikke foretatt noen dokumentasjon utover Thestrups opplysninger som var i verseform.

Skipshaugen er i dag helt forsvunnet.

I 2012 søkte arkeologer på gården Rostad i forbindelse med en rørledning over jordene, og fant rester etter 79 stolpehus, datert 3000 f.kr (ca. 5000 år gamle), altså yngre steinalder.

Referanser

Eksterne lenker 
 Grav, gård og gods i Østfolds vikingtid
 Kronologi vikingskip og norske trebåter

Vikingskip
Arkeologiske artefakter i Norge
Østfolds historie
Skip fra norrøn tid